pythainlp/thaigov-v2-corpus-22032023 huggingface dataset:
วันอังคารที่ 7 มิถุนายน 2565
ผู้บริหารกระทรวงอุตสาหกรรม เยี่ยมชมการดำเนินงานของสถาบันยานยนต์ พร้อมให้บริการด้านการทดสอบมลพิษไอเสียรถยนต์ ตามมาตรฐานยูโร 5 และยูโร 6 เพื่อรองรับความต้องการของผู้ประกอบการ
ผู้บริหารกระทรวงอุตสาหกรรม เยี่ยมชมการดำเนินงานของสถาบันยานยนต์ พร้อมให้บริการด้านการทดสอบมลพิษไอเสียรถยนต์ ตามมาตรฐานยูโร 5 และยูโร 6 เพื่อรองรับความต้องการของผู้ประกอบการ
เมื่อวันที่ 6 มิถุนายน 2565 นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม และคณะเจ้าหน้าที่จากสำนักงานมาตรฐานผลิตภัณฑ์อุตสาหกรรม เยี่ยมชมการดำเนินงานของสถาบันยานยนต์ โดยมีนายพิสิฐ รังสฤษฎ์วุฒิกุล ผู้อำนวยการสถาบันยานยนต์ และทีมงาน ให้การต้อนรับและนำเสนอการดำเนินงานของสถาบันฯ ณ นิคมอุตสาหกรรมบางปู จังหวัดสมุทรปราการ
สถาบันยานยนต์ เป็นหน่วยงานเครือข่ายของกระทรวงอุตสาหกรรม เป็นหนึ่งในกลไกของรัฐในการพัฒนาและยกระดับขีดความสามารถในการแข่งขันของผู้ประกอบการด้านยานยนต์และชิ้นส่วน ซึ่งสถาบันฯ มีศูนย์ทดสอบหลักอยู่ 2 แห่ง คือ 1) ศูนย์ทดสอบสถาบันยานยนต์ ณ นิคมอุตสาหกรรมบางปู ให้บริการทดสอบมลพิษไอเสียของรถยนต์ (Emissions Testing) ทดสอบทางกลและการทนสภาวะของอุปกรณ์และชิ้นส่วนยานยนต์ (Mechanical and Environmental Testing) ทดสอบเพื่อการวิจัยและพัฒนาเชิงวิศวกรรม (Engineering service) และ 2) ศูนย์ทดสอบแบตเตอรี่ยานยนต์ไฟฟ้า ณ ศูนย์ทดสอบยานยนต์และยางล้อแห่งชาติ อำเภอสนามชัยเขต จังหวัดฉะเชิงเทรา ให้บริการทดสอบยางล้อตามมาตรฐาน UN R117 (Tyre Testing) ทดสอบแบตเตอรี่สำหรับรถยนต์ไฟฟ้า UN R100 และทดสอบแบตเตอรี่สำหรับรถจักรยานยนต์ไฟฟ้า UN R136 (EV Battery Testing)
สถาบันฯ คำนึงถึงความสำคัญในการให้บริการทดสอบมลพิษไอเสียรถยนต์เพื่อรองรับความต้องการของผู้ประกอบการ จึงได้ยกระดับขีดความสามารถของห้องปฏิบัติการทดสอบมลพิษไอเสียรถยนต์จากเดิมที่เป็นไปตามมาตรฐานยูโร 3 และยูโร 4 ให้สามารถทดสอบได้ตามมาตรฐานยูโร 5 และยูโร 6 ซึ่งปัจจุบันสถาบันฯ และหน่วยงานเครือข่าย มีศักยภาพและพร้อมให้บริการทดสอบมลพิษไอเสียรถยนต์ ตามมาตรฐานยูโร 5 และยูโร 6 ได้จำนวนไม่น้อยกว่า 1,500 คันต่อปี
สถาบันฯ มีความพร้อมที่จะให้บริการทดสอบและรับรองมลพิษไอเสียรถยนต์ ตามมาตรฐานผลิตภัณฑ์อุตสาหกรรม (มอก.) และตามมาตรฐานยูโร ให้แก่ผู้ผลิต ผู้นำเข้า ผู้นำเข้าอิสระ และตัวแทนจำหน่ายรถยนต์ โดยผู้ประสงค์เข้ารับบริการสามารถติดต่อสถาบันฯ เพื่อนัดหมายกำหนดการทดสอบและรับรองได้ที่ 0 2324 0710 ในเวลาราชการและหากมีความประสงค์ให้ทดสอบและรับรองเร่งด่วน สถาบันฯพร้อมให้บริการในวันหยุดราชการด้วย
วันจันทร์ที่ 13 กันยายน 2564
'นรม.และ รมว.กห. แสดงความเสียใจครอบครัวทหารที่เสียชีวิต ขณะปฏิบัติหน้าที่ในภารกิจสหประชาชาติ'
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห. ได้แสดงความเสียใจกับครอบครัวของ จ.ส.อ.เกียรติศักดิ์ ประพันธ์อนุรักษ์ สังกัดกองร้อยทหารช่างเฉพาะกิจ ไทย / เซาท์ซูดาน
ที่เสียชีวิตจากหัวใจล้มเหลว ระหว่างปฏิบัติหน้าที่รักษาสันติภาพในภารกิจของสหประชาชาติ ณ ค่าย UNMISS เมืองจูบา สาธารณรัฐเซาท์ซูดาน
โดย นรม.และ รมว.กห. ขอให้กองทัพไทย ประสานกองกำลังสหประชาชาติ เคลื่อนย้ายร่างผู้เสียชีวิตกลับไทยเพื่อประกอบพิธีทางศาสนาอย่างสมเกียรติ และขอให้กองทัพบก ดูแลสิทธิของกำลังพลที่เสียชีวิตและให้การช่วยเหลือครอบครัวต่อไป
วันเสาร์ที่ 30 ตุลาคม 2564
รัฐมนตรีว่าการกระทรวงยุติธรรม ถกคณะกรรมการแก้หนี้ กยศ. นัดแรก หวังให้ความเป็นธรรมผู้ค้ำประกัน ชี้ครู-อาจารย์เป็นผู้ให้โอกาสแต่ต้องถูกฟ้องร้อง
รัฐมนตรีว่าการกระทรวงยุติธรรม ถกคณะกรรมการแก้หนี้ กยศ. นัดแรก หวังให้ความเป็นธรรมผู้ค้ำประกัน ชี้ครู-อาจารย์เป็นผู้ให้โอกาสแต่ต้องถูกฟ้องร้อง เล็งนำหน่วยงานที่เกี่ยวข้องจัดโครงการนำร่องลงพื้นที่บริการประชาชนช่วยไกล่เกลี่ย-ปรับโครงสร้างหนี้
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า เมื่อวันที่ 29 ตุลาคม 2564 ตนได้เป็นประธานการประชุมนัดแรก คณะกรรมการประสานงานแก้ไขปัญหาหนี้สินของกองทุนให้การกู้ยืมเพื่อการศึกษา (กยศ.) โดยตนได้ลงนามแต่งตั้ง เมื่อวันที่ 28 ตุลาคม 2564 มี นายวิวรรธณไชย ณ กาฬสินธุ์ คณะที่ปรึกษา รมว.ยุติธรรม เป็นประธาน น.ส.ณัฐธ์ภัสส์ ยงใจยุทธ ผู้ช่วยรมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม และนายโฆสิต สุวินิจจิต คณะที่ปรึกษา รมว.ยุติธรรม เป็นที่ปรึกษา มีรองอธิบดีกรมบังคับคดี รองอธิบดีกรมคุ้มครองสิทธิฯ ที่ได้รับการมอบหมาย เป็นรองประธาน ส่วนคณะกรรมการ ประกอบด้วย ผู้จัดการกองทุน กยศ. ผู้ตรวจกรมบังคับคดี ผอ.สำนักงานบังคับคดีแพ่งกรุงเทพ 6 ผอ.กองส่งเสริมการระงับข้อพิพาท ผอ.กองพัฒนาระบบการบังคับคดีและประเมินทรัพย์ ผู้แทนกองทุน กยศ. เจ้าหน้าที่ศูนย์ไกล่เกลี่ยข้อพิพาท และเจ้าหน้าที่กรมคุ้มครองสิทธิฯ โดยมีหน้าที่พิจารณาให้ข้อคิดเห็น เสนอแนะ แผนการดำเนินงานและแนวทางเพื่อแก้ไขปัญหาหนี้สิน กยศ. มีอำนาจเรียกหน่วยงานหรือบุคคลที่เกี่ยวข้องมาให้ข้อมูล รวมทั้งติดตามและตรวจสอบการดำเนินการเพื่อแก้ปัญหาหนี้สินด้วย
นายสมศักดิ์ กล่าวว่า ท่านนายกรัฐมนตรีและรัฐบาลเป็นห่วงเรื่องปัญหาหนี้ กยศ. และตนสนใจว่าทำไมหนี้ถึงมีเยอะ โดยเรื่องนี้เกี่ยวข้องกับกรมคุ้มครองสิทธิและเสรีภาพ และกรมบังคับคดี หากเราจัดระเบียบให้เกิดความชัดเจน จะช่วยเหลือประชาชนได้อย่างมากโดยเฉพาะผู้ค้ำประกัน ที่ผ่านมาเราได้ยินปัญหาบ่อยๆว่า ครูบาอาจารย์เห็นอกเห็นใจลูกศิษย์ และเป็นผู้ค้ำประกันให้ แต่เมื่อเรียนเสร็จบางคนไปอยู่ต่างประเทศ ไม่ได้ส่งเงิน ทำให้เป็นความเศร้าใจของผู้ค้ำประกัน ซึ่งครู อาจารย์เหล่านั้นเป็นผู้ให้โอกาสกับลูกศิษย์ เมื่อเรามีโอกาส มีกฎหมายการไกล่เกลี่ย และตนมีใบอนุญาตการไกล่เกลี่ย ก็อยากจะแสดงฝีมือ จึงเชิญหน่วยงานทั้งหลายที่เกี่ยวข้องมาช่วยกัน ซึ่งขณะนี้มีผู้กู้ กยศ.ประมาณ 6 ล้านราย มีที่ต้องเร่งดำเนินการให้เร็วประมาณ 70,000 ราย ซึ่งเราต้องทำในส่วนที่จำเป็นเร่งด่วนก่อน ส่วนที่เหลือเราต้องเร่งทำเมื่อเราชำนาญแล้ว
นายสมศักดิ์ กล่าวอีกว่า จากการประชุมตนได้ทราบว่า ที่ผ่านมามีผู้ที่กู้ กยศ.ประมาณ 6 ล้านราย ยอดกู้เป็นเงิน 670,357 ล้านบาท ปิดยอดการกู้ไปแล้ว 1.5 ล้านกว่าราย อยู่ระหว่างการเรียน 8 แสนกว่าราย อยู่ระหว่างการผ่อนชำระ 3.5 ล้านราย แต่มีการผิดนัดชำระ 2.3 ล้านราย โดยมี 260,066 คดีอยู่ในการบังคับคดี ซึ่งในส่วนนี้ทางกรมบังคับคดีจะเร่งช่วยเหลือในการไกล่เกลี่ย ส่วนคนที่ยังไม่ถูกฟ้อง ทางกยศ. มีการปรับโครงสร้างหนี้ให้ โดยสามารถผ่อนชำระได้ถึงอายุ 65 ปี โดยสามารถไปยื่นเรื่องได้ที่ กยศ. ซึ่งขณะนี้มีผู้มายื่นเรื่องแล้วประมาณ 2 แสนราย โดยเพื่อการอำนวยความสะดวกให้ประชาชน เราอาจจะมีการจัดโครงการนำร่องที่ต่างจังหวัดสัก 2-3 จังหวัด เพื่อบริการประชาชนให้มายื่นเรื่องของปรับโครงสร้างหนี้และไกล่เกลี่ย โดยจะมี กรมบังคับคดี กรมคุ้มครองสิทธิฯ และ กยศ. ไปลงพื้นที่รับเรื่อง หากได้ผลการตอบรับที่ดีเราจะจัดกระจายไปยังพื้นที่ทั่วประเทศ ซึ่งตอนนี้ได้ให้หน่วยงานต่างๆไปหารือรายละเอียดและจะมาพูดคุยกันในการประชุมครั้งต่อไป
วันอังคารที่ 22 มีนาคม 2565
โฆษกรัฐบาลสวน “พิชัย” อย่าโฆษณาชวนเชื่อ ให้ข้อมูลด้านเดียว ชี้ปี 2555 เศรษฐกิจโตเพราะโครงการ “ประชานิยม” ท้ายสุดล้มไม่เป็นท่า ย้ำปี 2557 ตกต่ำสุด เหตุดื้อดันนิรโทษกรรมสุดซอย
โฆษกรัฐบาลสวน “พิชัย” อย่าโฆษณาชวนเชื่อ ให้ข้อมูลด้านเดียว ชี้ปี 2555 เศรษฐกิจโตเพราะโครงการ “ประชานิยม” ท้ายสุดล้มไม่เป็นท่า ย้ำปี 2557 ตกต่ำสุด เหตุดื้อดันนิรโทษกรรมสุดซอย วุ่นวายทั้งเมือง
วันนี้ (22 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงกรณีที่นายพิชัย นริพทะพันธุ์ รองประธานยุทธศาสตร์พรรคเพื่อไทยด้านเศรษฐกิจ กล่าวพาดพิงพลเอก ประยุทธ์ จันทร์โอชา นายกรัฐมนตรีและ รมว.กลาโหมว่าไม่สามารถผลักดันเศรษฐกิจในช่วง 7 ปีให้เติบโตแม้น้ำมันจะมีราคาถูก และไม่ช่วยประชาชนให้มีชีวิตรอดจากภาวะเศรษฐกิจที่ย่ำแย่ ไม่เหมือนสมัย น.ส.ยิ่งลักษณ์ฯ ที่เศรษฐกิจเติบโตถึง 7.2% แม้น้ำมันจะมีราคาสูง ว่า คำกล่าวอ้างของนายพิชัยฯ เป็นเพียงการโฆษณาชวนเชื่อ ให้ข้อมูลเพียงด้านเดียว ไม่ครบถ้วน เพราะปีที่เศรษฐกิจเติบโต 7.2% คือ ปี 2555 ซึ่งขณะนั้นราคาน้ำมันอยู่ในระดับปกติจึงไม่มีผลกระทบต่อเศรษฐกิจ นอกจากนี้ยังได้รับอานิสงส์จากการฟื้นตัวของเศรษฐกิจโลกหลังผ่านจุดต่ำสุดจากวิกฤตเศรษฐกิจในยุโรป และที่แน่นอนกว่านั้นคือผลจากนโยบายประชานิยมระยะสั้นอย่าง รถคันแรก ที่ช่วงแรกเหมือนจะดูดีแต่สุดท้ายก็ต้องอวสานไปเพราะหลายคนไม่ได้โอนสิทธิ์ ผ่อนต่อไม่ไหว ถูกไฟแนนซ์ยึด จนถูกยกเป็นตัวอย่างของโครงการประชานิยมที่ล้มเหลวมาถึงปัจจุบัน
นายธนกรกล่าวว่า ถ้าดูต่อไปปี 2556 เศรษฐกิจเติบโตลดลงเหลือ 2.7% จนปี 2557 ช่วงปลายรัฐบาล น.ส.ยิ่งลักษณ์ฯ เศรษฐกิจเติบโตเพียง 0.8% สาเหตุมาจากความวุ่นวายทางการเมืองเพียงเพราะรัฐบาลในขณะนั้นต้องการทำ ผิดให้เป็นถูกด้วยการออกกฎหมายนิรโทษกรรมสุดซอย ส่วนราคาน้ำมันดีเซลก็พุ่งถึง 29.99 บาท/ลิตร น้ำมันเบนซินแตะราคาสูงสุด 49.15 บาท/ลิตร ถือว่ามากที่สุดเป็นประวัติการณ์ ทำไมนายพิชัยฯ ถึงไม่พูดให้หมด หลังจากนั้นเศรษฐกิจจึงค่อยกลับมาขยายตัวในรัฐบาลพลเอก ประยุทธ์ฯ จาก 0.8% ในปี 2557 เป็น 4.1% ในปี 2561 และต่อมาเศรษฐกิจทั่วโลกรวมถึงไทยก็ได้รับผลกระทบจากการแพร่ระบาดของโรคโควิด-19 และวิกฤตรัสเซีย-ยูเครนในปัจจุบัน
สำหรับการแก้ไขปัญหาราคาพลังงานในขณะนี้นั้นครอบคลุมทั้งราคาน้ำมันและก๊าซ ซึ่งทางกระทรวงพลังงานได้ออกมาชี้แจงอย่างต่อเนื่อง เช่น แนวทางบริหารสถานการณ์ฉุกเฉินด้านราคาน้ำมัน การสำรองน้ำมันเชื้อเพลิง การจัดหาและผลิตก๊าซธรรมชาติส่วนเพิ่ม มาตรการบรรเทาผลกระทบด้านราคาก๊าซ LPG ส่วนมาตรการควบคุมค่าไฟฟ้าหลังจากที่ กกพ. มีมติให้ปรับเพิ่มค่าเอฟที รอบเดือน พ.ค.-ส.ค.65 เพื่อให้สะท้อนราคาเชื้อเพลิงที่แท้จริงนั้น รัฐบาลรับทราบปัญหาและจะหาแนวทางดำเนินการที่เหมาะสมต่อไป ซึ่งจะมีมาตรการชุดใหญ่ออกมาช่วยเหลือประชาชนในไม่อีกกี่วันนี้
-----------------------
วันพุธที่ 8 กันยายน 2564
ปลัดเกษตรฯ เผยความคืบหน้าการขับเคลื่อนโครงการ 1 ตำบล 1 กลุ่มเกษตรทฤษฎีใหม่ จัดการฝึกอบรมเกษตรกรหลักสูตร “การขับเคลื่อนภาคการเกษตร ตามแนวปรัชญาของเศรษฐกิจพอเพียงและเกษตรทฤษฎีใหม่”
ปลัดเกษตรฯ เผยความคืบหน้าการขับเคลื่อนโครงการ 1 ตำบล 1 กลุ่มเกษตรทฤษฎีใหม่ จัดการฝึกอบรมเกษตรกรหลักสูตร “การขับเคลื่อนภาคการเกษตร ตามแนวปรัชญาของเศรษฐกิจพอเพียงและเกษตรทฤษฎีใหม่” แล้วในหลายพื้นที่
8 ก.ย. 64 ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยความก้าวหน้าการขับเคลื่อนโครงการ 1 ตำบล 1 กลุ่มเกษตรทฤษฎีใหม่ ในส่วนของการดำเนินการโครงการฝึกอบรมเกษตรกรรูปแบบออนไลน์ โดยสำนักงานเกษตรและสหกรณ์จังหวัดลำปาง ได้มีการจัดอบรมหลักสูตร “การขับเคลื่อนภาคการเกษตร ตามแนวปรัชญาของเศรษฐกิจพอเพียงและเกษตรทฤษฎีใหม่” ภายใต้โครงการ 1 ตำบล 1 กลุ่มเกษตรทฤษฎีใหม่ กระบวนการเรียนรู้ครั้งที่ 3 การรวมกลุ่ม ผ่านระบบ Zoom Meeting เพื่อพัฒนากลุ่มเกษตรกรให้มีความเข้มแข็ง สามารถพึ่งพาตนเองได้ โดยมีการส่งเสริมและสนับสนุนให้กลุ่มเกษตรกรมีความเข้มแข็งและมีพลังในการขับเคลื่อนงานในรูปแบบของการรวมกลุ่ม มีเกษตรกรเข้าร่วมรับการอบรม ทั้งสิ้น จำนวน 168 ราย
สำนักงานเกษตรและสหกรณ์จังหวัดสตูล ได้บูรณาการร่วมกับสำนักงานเกษตรและสหกรณ์จังหวัดราชบุรี จัดการฝึกอบรมเกษตรกรจังหวัดสตูล และจังหวัดราชบุรี ภายใต้โครงการ 1 ตำบล 1 กลุ่มเกษตรทฤษฎีใหม่ กระบวนการเรียนรู้ ครั้งที่ 4 มีเกษตรกรเข้าร่วมรับการอบรม จำนวน 49 ราย และจ้างงานระดับตำบล จำนวน 23 ราย
นอกจากนี้ สำนักงานเกษตรและสหกรณ์จังหวัดสตูล ยังได้ลงพื้นที่ติดตามผลการดำเนินงานแปลงเกษตรกรผู้เข้าร่วมโครงการ 1 ตำบล 1 กลุ่มเกษตรทฤษฎีใหม่ ตำบลควนสตอ และตำบลควนโดน อำเภอควนโดน ตำบลทุ่งนุ้ย อำเภอควนกาหลง ตำบลบ้านควน และตำบลควนโพธิ์ อำเภอเมืองสตูล จังหวัดสตูล โดยพบว่าการดำเนินงานนั้น เป็นไปอย่างมีประสิทธิภาพ และตรงตามวัตถุประสงค์ของโครงการเป็นอย่างดี
ทั้งนี้ ยังได้รับรายงานจากสำนักงานเกษตรและสหกรณ์จังหวัดชุมพร มีการลงพื้นที่เยี่ยมเยียนเกษตรกร และร่วมกับเจ้าหน้าที่สำนักงานปศุสัตว์จังหวัดชุมพร พร้อมส่งมอบปัจจัยการผลิตด้านปศุสัตว์ ให้แก่เกษตรกรที่เข้าร่วมโครงการ 1 ตำบล 1 กลุ่มเกษตรทฤษฎีใหม่ ในพื้นที่ อ.ปะทิว อ.ท่าแซะ อ.เมืองชุมพร และอ.พะโต๊ะ จังหวัดชุมพร
วันพุธที่ 6 กรกฎาคม 2565
“ชัยวุฒิ” ชวนเด็กไทยชมนิทรรศดิจิทัล ณ พิพิธภัณฑ์วิทยาศาสตร์แห่งชาติ
“ชัยวุฒิ” ชวนเด็กไทยชมนิทรรศดิจิทัล ณ พิพิธภัณฑ์วิทยาศาสตร์แห่งชาติ
รัฐมนตรีดีอีเอสเปิดนิทรรศการดิจิทัลเทคโนโลยีเพื่อสังคมที่ยั่งยืนณพิพิธภัณฑ์เทคโนโลยีสารสนเทศองค์การพิพิธภัณฑ์วิทยาศาสตร์แห่งชาติเทคโนธานีเชิญชวนผู้ปกครองพาลูกหลานเยี่ยมชมนิทรรศการฯเรียนรู้พัฒนาทักษะด้านดิจิทัลจากเทคโนลยีสมัยใหม่
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมหรือดีอีเอสเป็นประธานเปิดนิทรรศการดิจิทัลเทคโนโลยีเพื่อสังคมที่ยั่งยืนณพิพิธภัณฑ์เทคโนโลยีสารสนเทศองค์การพิพิธภัณฑ์วิทยาศาสตร์แห่งชาติเทคโนธานี
โดยนายชัยวุฒิกล่าวว่าเทคโนโลยีดิจิทัลเป็นสิ่งที่สำคัญมากสำหรับอนาคตของประเทศไทยในการที่จะพัฒนาเศรษฐกิจและสังคมของเราต้องนำเทคโนโลยีดิจิทัลมาใช้โดยเฉพาะปัจจุบันถ้าเรามีการสร้างการเรียนรู้กับลูกหลานเยาวชนให้หันมาสนใจเรียนรู้เรื่องต่างๆเกี่ยวกับดิจิทัลอย่างจริงจัง จะเป็นประโยชน์มากยิ่งทำให้เด็กเกิดความรักเกิดความเข้าใจในการใช้เทคโนโลยีดิจิทัลแล้วนำมาปรับใช้อีกทั้งสร้างสรรค์พัฒนาต่อยอดในการทำงานและการเรียนรู้ในมิติต่างๆในอนาคตได้เชื่อว่าพิพิธภัณฑ์แห่งนี้เป็นแหล่งเรียนรู้ที่มีประโยชน์มากต่อการพัฒนาทักษะความรู้ของคนไทยด้านดิจิทัล
“พิพิธภัณฑ์แห่งนี้จัดได้ดีมากขอเชิญชวนให้ผู้ปกครองพาลูกหลานมาเที่ยวชมรับรองว่าเด็กๆจะได้รับความรู้และความสนุกสนานควบคู่ไปด้วย”รัฐมนตรีดีอีเอสกล่าว
สิ่งสำคัญสำหรับการพัฒนาเทคโนโลยีดิจิทัลจำเป็นต้องใช้อุปกรณ์ใช้การทำนิทรรศการใหม่ๆให้มีการเรียนรู้และที่สำคัญเมื่อต้องการส่งเสริมให้เด็กทำกิจกรรมเครื่องมืออุปกรณ์ต่างๆด้านดิจิทัลต้องครบถ้วนเรื่องเหล่านี้ทางกระทรวงดีอีเอสพร้อมให้การสนับสนุน
***************
วันพุธที่ 10 พฤศจิกายน 2564
​PM to attend 28th APEC Summit and handover of APEC chairmanship
​PM to attend 28th APEC Summit and handover of APEC chairmanship
November 10, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to attend the APEC Economic Leaders’ Week (AELW) via a teleconference during November 11-12, 2021. Detail of his schedule is as follows:
November 11, 2021
- 19:00: Prime Minister attends ABAC – Leaders’ Dialogue
November 12, 2021
- Prime Minister delivers a remark at the APEC CEO Summit
- 18:00: Prime Minister attends the 28th APEC Summit and New Zealand (Prime Minister Right Honourable Jacinda Ardern)’s handover of APEC chairmanship to Thailand (Prime Minister Gen. Prayut Chan-o-cha)
The theme for APEC 2021, hosted by New Zealand, is “Join, Work, Grow Together”, which focuses on three key deliveries: 1) Economic and Trade Policies that Strengthen Recovery; 2) Increasing Inclusion and Sustainability for Recovery; and 3) Pursuing Innovation and a Digitally-Enabled Recovery.
The Government Spokesperson affirmed the Prime Minister’s readiness to present Thailand’s role, and put forward such priorities as: 1) regional connectivity, especially commuting and tourism; 2) trade and investment; and 3) economic transformation through adoption of BCG Economy Model. He also invited the Thai people to join hands in hosting the APEC 2022, and expressed confidence on Thailand’s capability to successfully host the APEC 2022 to reach tangible outcomes.
วันอังคารที่ 2 สิงหาคม 2565
ครม.เห็นชอบหลักการนโยบายด้านอุตสาหกรรมเหมืองแร่ ระยะแรก! ปรับมาตรการส่งเสริมการลุงทุนและสิทธิประโยชน์ 3 กลุ่ม
ครม.เห็นชอบหลักการนโยบายด้านอุตสาหกรรมเหมืองแร่ ระยะแรก! ปรับมาตรการส่งเสริมการลุงทุนและสิทธิประโยชน์ 3 กลุ่ม
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 2 สิงหาคม 2565 ว่า ปัจจุบันประเทศไทยมีแนวโน้มความต้องการใช้แร่สูงขึ้น ทั้งแร่โลหะพื้นฐาน โลหะมีค่า แร่หายาก และแร่อุตสาหกรรมอื่นๆ ส่วนหนึ่งเป็นผลจากนโยบายส่งเสริมพลังงานทดแทนในการผลิตไฟฟ้า การส่งเสริมอุตสาหกรรมยานยนต์ไฟฟ้า และการฟื้นตัวของเศรษฐกิจหลังการแพร่ระบาดของโรคโควิด-19 ซึ่งในปี 2563 มูลค่าเพิ่มของการทำเหมืองแร่คิดเป็นสัดส่วนร้อยละ 2.1 ของผลิตภัณฑ์มวลรวมภายในประเทศ (GDP) อย่างไรก็ตาม ประเทศไทยยังประสบปัญหาเกี่ยวกับแร่ในด้านต่างๆ อาทิ ต้องพึ่งพาการนำเข้าแร่จากต่างประเทศ ขาดการวิจัยแลพัฒนาเพื่อเพิ่มมูลค่าผลผลิตจากแร่ ขาดมาตรการและแนวทางการส่งเสริมอุตสาหกรรมที่ครอบคลุมแหล่งวัตถุดิบในกระบวนการผลิต และขาดการลงทุนเพื่อลดผลกระทบจากการทำเหมือง
วันนี้ ครม.จึงมีมติเห็นชอบในหลักการนโยบายด้านอุตสาหกรรมเหมืองแร่และอุตสาหกรรมต่อเนื่อง โดยระยะแรกให้ปรับปรุงมาตรการส่งเสริมการลงทุนสำหรับอุตสาหกรรมเหมืองแร่และอุตสาหกรรมต่อเนื่อง รวมถึงกำหนดสิทธิประโยชน์ให้เหมาะสม ซึ่งแบ่งกิจการที่ต้องการส่งเสริมออกเป็น 3 ประเภท ประกอบด้วย 1.กลุ่มกิจการสำรวจแร่ 2.กลุ่มกิจการทำเหมืองแร่และหรือแต่งแร่ และ 3.กลุ่มกิจการถลุงแร่หรือประกอบโลหกรรม พร้อมทั้งมอบหมายให้สำนักงานคณะกรรมการส่งเสริมการลงทุน (BOI) และกระทรวงอุตสาหกรรม ประสานความร่วมมือกับกระทรวงทรัพยากรธรรมชาติและสิ่งแวดล้อมและกระทรวงการอุดมศึกษา วิทยาศาสตร์ วิจัยและนวัตกรรม ในการกำหนดมาตรการที่เหมาะสมต่อไป
วันพุธที่ 29 ธันวาคม 2564
โฆษกรัฐบาลเผย นายกฯ ย้ำท่องเที่ยวปีใหม่ปลอดภัย วอนทุกคนปฏิบัติตามมาตรการด้านสาธารณสุข และ COVID Free Setting ป้องกันตนเองสูงสุดจากโอมิครอน ขอความร่วมมือ WFH 1 สัปดาห์หลังปีใหม่
โฆษกรัฐบาลเผย นายกฯ ย้ำท่องเที่ยวปีใหม่ปลอดภัย วอนทุกคนปฏิบัติตามมาตรการด้านสาธารณสุข และ COVID Free Setting ป้องกันตนเองสูงสุดจากโอมิครอน ขอความร่วมมือ WFH 1 สัปดาห์หลังปีใหม่
วันที่ 29 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนเดินทางกลับภูมิลำเนาและท่องเที่ยวในช่วงเทศกาลปีใหม่ ย้ำผู้ขับขี่รถยนต์ ยานพาหนะต่าง ๆ เคารพและปฏิบัติตามกฎจราจร รวมทั้งงดดื่มเครื่องดื่มแอลกอฮอลล์ระหว่างขับขี่ยานพาหนะหรือกรณีเมาไม่ควรขับรถ ขอให้มีน้ำใจเอื้อเฟื้อแบ่งปันซึ่งกันและกัน เพื่อให้การเดินทางไปสู่ที่หมายอย่างปลอดภัยเพื่อจะได้ร่วมฉลองปีใหม่อยู่กับครอบครัวและญาติพี่น้องอย่างมีความสุข ย้ำทุกฝ่ายต้องป้องกันการติดเชื้อโรคโควิด-19 ขั้นสูงสุด ด้วยการปฏิบัติตามมาตรการด้านสาธารณสุขแบบครอบจักรวาล Universal Prevention และให้สถานประกอบกิจการและร้านอาหารต่าง ๆ เข้มงวดในการปฏิบัติตาม COVID Free Setting รวมทั้งการฉีดวัคชีนให้ครบตามเกณฑ์ที่กำหนดอย่างน้อย 2 เข็ม แม้ในภาพรวมของประเทศไทยเริ่มดีขึ้นแล้ว แต่ก็พบว่ามีผู้ติดเชื้อจากโควิดสายพันธุ์โอมิครอนเพิ่มขึ้น
อย่างไรก็ตามหลังเดินทางกลับจากการไปท่องเที่ยวหรือกลับภูมิลำเนาในช่วงวันหยุดยาวปีใหม่แล้วก็ขอความร่วมมือให้ทำงานจากบ้าน (Work from Home) เป็นเวลา 1 สัปดาห์ เพื่อสกัดการแพร่ระบาดของโรคโควิด-19 และสายพันธ์และโอมิครอน โดยล่าสุด สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยวันนี้ (29 ธันวาคม 2564) พบผู้ติดเชื้อเพิ่ม 2,575 ราย รวมยอดติดเชื้อสะสม 2,188,424 ราย และมีผู้ป่วยกำลังรักษา 33,502 ราย ขณะที่หายป่วยเพิ่ม 2,695 ราย ทำให้ตัวเลขรวมหายป่วยสะสมอยู่ที่ 2,134,712 ราย และเสียชีวิตเพิ่ม 17 ราย ส่วนจำนวนการได้รับวัคซีนสะสม รวม 103,808,357 โดสแล้ว ใน 77 จังหวัด
วันศุกร์ที่ 19 สิงหาคม 2565
นายกรัฐมนตรี ย้ำเตือนประชาชน รู้ทันกลโกงมิจฉาชีพ โดยเฉพาะ sms ชักชวนให้กดลิงค์ แจกเงิน ระวังตกเป็นเหยื่อสูญเสียเงิน ถูกมิจฉาชีพหลอกลวงข้อมูลส่วนตัว
นายกรัฐมนตรี ย้ำเตือนประชาชน รู้ทันกลโกงมิจฉาชีพ โดยเฉพาะ sms ชักชวนให้กดลิงค์ แจกเงิน ระวังตกเป็นเหยื่อสูญเสียเงิน ถูกมิจฉาชีพหลอกลวงข้อมูลส่วนตัว
วันที่ 19 สิงหาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ำเตือนประชาชนรู้เท่าทันถึงอาชญากรรมทางเทคโนโลยี พร้อมกำชับให้เจ้าหน้าที่ตำรวจทำการสืบสวนจับกุมผู้กระทำผิดมาดำเนินคดีตามกฎหมาอย่างเคร่งครัด
น.ส.ไตรศุลี กล่าวว่า ปัจจุบันกลุ่มมิจฉาชีพได้เปลี่ยนการหลอกลวงผ่าน SMS จากเดิมรูปแบบเดิมมาเป็นการส่งข้อความเชิญชวน ด้วยข้อความการจูงใจต่าง ๆ ล่าสุดจากรายงานของสำนักงานตำรวจแห่งชาติ มิจฉาชีพส่งข้อความฉลองครบรอบห้างสรรพสินค้าเซ็นทรัล อ้างว่าทางบริษัทจะแจกเงินรางวัลให้ โดยให้แอดไลน์ผ่านลิงก์ที่แนบมากับข้อความ ซึ่งสำนักงานตำรวจแห่งชาติ ได้สอบถามไปยัง บริษัท สรรพสินค้าเซ็นทรัล จำกัด หรือ ห้างสรรพสินค้าเซ็นทรัล แล้ว ได้รับการยืนยันว่าบริษัทฯไม่ได้มีการจัดกิจกรรมแจกเงินรางวัลในลักษณะดังกล่าวแต่อย่างใด
โดยกรณีดังกล่าวหากเหยื่อหลงเชื่อแอดไลน์คนร้าย ก็อาจจะถูกคนร้ายหลอกลวงเอาข้อมูลส่วนบุคคล ข้อมูลบัญชีธนาคาร ตลอดจนรหัสผ่านต่าง ๆ นำไปใช้ทำให้เกิดความเสียหายต่อเจ้าของข้อมูลได้
“ขอให้ประชาชนระมัดระวัง SMS ที่ชักชวนให้มีการกดลิงก์หรือติดต่อสมัครสมาชิก หรืออ้างว่าเป็นบริษัท ห้าง ร้านต่างๆ แจกเงินแจกของรางวัลต่างๆ เพราะอาจเป็น SMS ของมิจฉาชีพ และขอให้ตรวจสอบข้อมูลกับบริษัท ห้างร้านที่ออกโปรโมชั่นต่างๆก่อนที่จะเชื่อและกดลิงก์ที่แนบมากับข้อความ และขอให้ติดตามข้อมูลข่าวสารที่เกี่ยวข้องกับอาชญากรรมออนไลน์ เพื่อป้องกันทั้งตนเองและคนในครอบครัวตกเป็นเหยื่อของกลุ่มมิจฉาชีพ”น.ส.ไตรศุลี กล่าว
ทั้งนี้ หากประชาชนพบพบเบาะแสการกระทำผิด สามารถแจ้งไปยังสายด่วนศูนย์รับเรื่องร้องเรียนเบอร์โทร และ SMS มิจฉาชีพ 1185 (AIS), 9777 (TRUE), 1678 (DTAC) และสายด่วนสำนักงานตำรวจแห่งชาติ 1599 ได้ตลอด 24 ชั่วโมง
วันเสาร์ที่ 18 กันยายน 2564
เตือนประชาชนระวังมิจฉาชีพหลอกให้กู้เงินด่วนผ่านแอปพลิเคชั่น แนะตรวจสอบและใช้บริการกับสถานบันการเงินที่ได้รับอนุญาตมีกฎหมายกำกับ
เตือนประชาชนระวังมิจฉาชีพหลอกให้กู้เงินด่วนผ่านแอปพลิเคชั่น แนะตรวจสอบและใช้บริการกับสถานบันการเงินที่ได้รับอนุญาตมีกฎหมายกำกับ
วันที่ 18 ก.ย. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่รัฐบาลโดยศูนย์บริหารสถานการณ์โควิด-19 (ศบค.) ได้ผ่อนคลายมาตรการควบคุมโรคให้กิจการ กิจกรรมบางส่วนทยอยกลับมาดำเนินการได้ แต่ พล.อ.ประยุทธ์ จันทร์โอชา นายกรัฐมนตรี และรมว.กลาโหม ยังห่วงใยเกี่ยวกับสถานการณ์รายได้และปัญหาหนี้สินของประชาชน เพราะแม้จะเริ่มกลับมาประกอบอาชีพหารายได้ได้มากขึ้น แต่ก็ยังไม่เข้าสู่ภาวะปกติ จึงได้กำชับหน่วยงานที่เกี่ยวข้องให้เร่งผลักดันมาตรช่วยแก้ไขหนี้ครัวเรือน รวมถึงดูแลปราบปรามมิจฉาชีพรูปแบบต่างๆ ที่ฉวยโอกาสหลอกลวงในช่วงที่ประชาชนเดือนร้อนด้วย
ทั้งนี้ ตลอดช่วงการแพร่ระบาดของโรคโควิด-19 ที่เศรษฐกิจกิจไม่คล่องตัวและประชาชนมีความจำเป็นในการกู้เงินมาหมุนเวียนในครัวเรือน ได้ปรากฏกรณีมิจฉาชีพหลอกลวงประชาชนในรูปแบบต่างๆ จำนวนมาก ล่าสุดพบการปล่อยสินเชื่อผ่านแอปพลิเคชั่น โดยมีการส่งข้อความโฆษณาตรงไปยังโทรศัพท์มือถือ หรือผ่านโชเชียลมีเดียแพลตฟอร์มต่างๆ ให้ผู้ต้องการกู้เงินโหลดแอปพลิเคชั่นพร้อมยินยอมเปิดเผยข้อมูลส่วนตัว เพื่อใช้ติดตามหนี้ และเอาเปรียบผู้กู้ในรูปแบบสารพัด ทั้งการหักเงินค่าดำเนินการสูง ให้เงินกู้ไม่เต็มตามสัญญากู้ คิดดอกเบี้ยสูงกว่าที่กฎหมายกำหนดหลายเท่า ทวงถามด้วยวิธีทั้งข่มขู่ ทำให้อับอาย
น.ส.ไตรศุลี กล่าวว่า หากจำเป็นต้องใช้บริการเงินกู้ เงินด่วนต่างๆ ขอให้ประชาชนตรวจสอบผู้ให้กู้อย่างรอบคอบรู้ตัวตน รู้ที่ทำการ ทำธุรกิจถูกต้องตามกฎหมายหรือไม่ ควรเลือกผู้ให้กู้ที่เป็นสถาบันการเงินทั้งธนาคารพาณิชย์หรือนอนแบงก์ที่ได้รับอนุญาตจากธนาคารแห่งประเทศไทย (ธปท.) หรือกระทรวงการคลัง และมีกฎหมายกำกับที่ชัดเจน เพื่อกรณีที่มีปัญหาเกิดขึ้นสามารถร้องเรียน หาผู้กระทำผิดเข้าสู่ขั้นตอนทางกฎหมายได้
ในส่วนผู้ให้กู้หากเจ้าหน้าที่ตรวจสอบพบการกระทำผิดก็ต้องรับโทษหนัก เพราะปัจจุบันในการให้กู้ยืมเงินมีกฎหมายกำกับหลายฉบับและมีโทษทางอาญา เช่น พ.ร.บ.ห้ามเรียกดอกเบี้ยเกินอัตรา พ.ศ. 2560 ที่ฝ่าฝืนต้องระวางโทษจําคุกไม่เกิน 2 ปี หรือปรับไม่เกิน 2 แสนบาท หรือทั้งจําทั้งปรับ พ.ร.บ.การทวงถามหนี้ พ.ศ. 2558 หากฝ่าฝืนมีโทษปรับไม่เกิน 1 แสนบาท หรือจำคุกไม่เกิน 1 ปี หรือทั้งจำทั้งปรับได้
“ปัจจุบันเทคโนโลยีเปลี่ยนแปลงไปมาก มิจฉาชีพได้ก็เข้าถึงคนได้ง่ายขึ้น โดยส่งข้อมูลผ่านทั้งโทรศัพท์ โซเชียลมีเดีย ท่านนายกรัฐมนตรีเป็นห่วงในเรื่องนี้ จึงขอให้หน่วยงานที่เกี่ยวข้องให้กวดขันไม่ให้เกิดการเอาเปรียบประชาชนในช่วงที่ยากลำบาก โดยหากพบการทำผิดขอให้มีการลงโทษอย่างเด็ดขาด” น.ส.ไตรศุลี กล่าว
-------------------
วันพฤหัสบดีที่ 2 กันยายน 2564
การเปิดรับข้อเสนอทุนวิจัยและนวัตกรรมโรคโควิด-19 เพื่อการวิจัยและพัฒนาใน 4 เรื่อง
กระทู้ถามของสภาผู้แทนราษฎร  เรื่อง การผลักดันงบวิจัยเพื่อพัฒนานวัตกรรมใน 4 เรื่องเร่งด่วน
ถาม การเปิดรับข้อเสนอทุนวิจัยและนวัตกรรมโรคโควิด-19 เพื่อการวิจัยและพัฒนาใน 4 เรื่องเร่งด่วน โดยแบ่งเป็นงบวิจัยและงบเยียวยา โครงการดังกล่าวได้กำหนดเวลาการดำเนินการ การรายงานความคืบหน้าหรือไม่ และขณะนี้อยู่ในขั้นตอนใด
ตอบ 1. วช. มีคณะกรรมการผู้ทรงคุณวุฒิทำหน้าที่
1.1 พิจารณาการดำเนินงานเทียบกับผลผลิต ผลลัพธ์ที่เกิดขึ้น
1.2 ติดตามตรวจสอบเป็นระยะ
1.3 มีการนำเสนอความคืบหน้าพร้อมรับทราบข้อคิดเห็นของคณะกรรมการ
2. โครงการส่วนใหญ่มีระยะเวลา 6 เดือน
3. ตัวอย่างทุนวิจัยมีดังนี้
3.1 การออกแบบห้องและตู้ความดันลบเคลื่อนที่
3.2 ห้องเก็บสิ่งส่งตรวจ
3.3 ห้องเคลื่อนย้ายและระบบบำบัดอากาศ
3.4 การผลิตหน้ากากผ้านาโน มอบให้กับบุคลากรทางการแพทย์ทั่วประเทศแล้ว 212,000 ชิ้น
3.5 ถ่ายทอดเทคโนโลยีให้ภาคเอกชนนำไปผลิตหน้ากากผ้านาโน
ดูรายละเอียดเพิ่มเติมได้ที่ราชกิจจานุเบกษา เล่มที่ 137 ตอนพิเศษ 162 ง วันที่ 15 ก.ค. 63
วันอังคารที่ 26 กรกฎาคม 2565
วธ.ชวนฟังสถานทูตฯ ต่างประเทศทั่วโลกพูดภาษาไทย ร่ายกลอน สุภาษิต รณรงค์การใช้ภาษาไทย เนื่องในวันภาษาไทยแห่งชาติ ปี 2565 พร้อมจัดทำวีดิทัศน์เผยแพร่-มอบเกียรติบัตร 26 ก.ค.นี้
วธ.ชวนฟังสถานทูตฯ ต่างประเทศทั่วโลกพูดภาษาไทย ร่ายกลอน สุภาษิต รณรงค์การใช้ภาษาไทย เนื่องในวันภาษาไทยแห่งชาติ ปี 2565 พร้อมจัดทำวีดิทัศน์เผยแพร่-มอบเกียรติบัตร 26 ก.ค.นี้ ที่ศูนย์วัฒนธรรมแห่งประเทศไทย
วธ.ชวนฟังสถานทูตฯ ต่างประเทศทั่วโลกพูดภาษาไทย ร่ายกลอน สุภาษิต รณรงค์การใช้ภาษาไทย เนื่องในวันภาษาไทยแห่งชาติ ปี 2565 พร้อมจัดทำวีดิทัศน์เผยแพร่-มอบเกียรติบัตร 26 ก.ค.นี้ ที่ศูนย์วัฒนธรรมแห่งประเทศไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า เนื่องในวันภาษาไทย 29 กรกฎาคม 2565 นี้ วธ. จึงร่วมกับภาครัฐ ภาคเอกชน เครือข่ายต่าง ๆ จัดกิจกรรมรณรงค์ อย่างต่อเนื่อง กระตุ้นให้เด็ก เยาวชน และประชาชน ตลอดจนสถาบันการศึกษา องค์กร หน่วยงานรัฐ เอกชน ชาวไทยและต่างประเทศ ตระหนักในความสำคัญ คุณค่าของภาษาไทย การใช้ให้ถูกต้อง รวมถึงเป็นการสร้างความสัมพันธ์ระหว่างประเทศผ่านวัฒนธรรมภาษาของไทย ให้เกิดการเรียนรู้วัฒนธรรมระหว่างประเทศต่อไป อีกทั้ง กระทรวงวัฒนธรรม (วธ.) มีนโยบายพัฒนาความสัมพันธ์ด้านวัฒนธรรมกับต่างประเทศและส่งเสริมบทบาททางวัฒนธรรมของไทยในเวทีโลก ล่าสุด วธ.ได้รับความร่วมมือจากสถานเอกอัครราชทูตต่างประเทศในประเทศไทย จัดทำวีดิทัศน์เกี่ยวกับการรณรงค์ในการใช้ภาษาไทยและเรียนรู้วัฒนธรรมไทยของเจ้าหน้าที่สถานเอกอัครราชทูตฯ ด้วยการพูดภาษาไทย กลอน และสุภาษิตไทย อันเป็นเอกลักษณ์ของชาติไทยได้อย่างไพเราะ
รมว.วธ.กล่าวต่อไปว่า สำหรับสถานเอกอัครราชทูตต่างประเทศในประเทศไทย ที่ร่วมกิจกรรมดังกล่าว ประกอบด้วย 1.สถานเอกอัครราชทูตเครือรัฐออสเตรเลียประจำประเทศไทย 2.สถานเอกอัครราชทูตแคนาดาประจำประเทศไทย 3.สถานเอกอัครราชทูตสาธารณรัฐประชาชนจีนประจำประเทศไทย 4.สถานเอกอัครราชทูตสาธารณรัฐโคลอมเบีย 5.สถานเอกอัครราชทูตสหพันธ์สาธารณรัฐเยอรมนีประจำประเทศไทย 6.สถานเอกอัครราชทูตสาธารณรัฐอินเดียประจำประเทศไทย 7.สถานเอกอัครราชทูตสาธารรัฐอินโดนีเซียประจำประเทศไทย 8.สถานเอกอัครราชทูตอิสราเอลประจำประเทศไทย 9.สถานเอกอัครราชทูตญี่ปุ่นประจำประเทศไทย 10.สถานเอกอัครราชทูตรัฐคูเวตประจำประเทศไทย 11.สถานเอกอัครราชทูตสาธารณรัฐประชาธิปไตยประชาชนลาวประจำประเทศไทย 12.สถานเอกอัครราชทูตนิวซีแลนด์ประจำประเทศไทย 13.สถานเอกอัครราชทูตสาธารณรัฐเปรูประจำประเทศไทย 14.สถานเอกอัครราชทูตสาธารณรัฐเกาหลีประจำประเทศไทย 15.สถานเอกอัครราชทูตสหราชอาณาจักรประจำประเทศไทย 16.สถานเอกอัครราชทูตสหรัฐอเมริกาประจำประเทศไทย
นายอิทธิพล กล่าวด้วยว่า วธ.จะดำเนินการเผยแพร่วีดิทัศน์ดังกล่าวในช่วงวันภาษาไทยแห่งชาติ ปี 2565 และจะมีการมอบเกียรติบัตรให้แก่สถานเอกอัครราชทูตประจำประเทศไทย เพื่อยกย่องเชิดชูในฐานะที่เป็นส่วนหนึ่งในการส่งเสริมและรณรงค์การใช้ภาษาไทยในงานวันภาษาไทยแห่งชาติ ที่ วธ.จัดขึ้นในวันที่ 26 กรกฎาคม 2565 ณ ศูนย์วัฒนธรรมแห่งประเทศไทย
วันเสาร์ที่ 4 มิถุนายน 2565
พระราชพิธีเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2565
พระราชพิธีเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2565
วันนี้ (3 มิถุนายน 2565) เวลา 17.00 น. นายณัฐพล รังสิตพล อธิบดีกรมส่งเสริมอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปในการพระราชพิธีเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2565 ณ พระที่นั่งอัมรินทรวินิจฉัย ในพระบรมมหาราชวัง
วันจันทร์ที่ 11 กรกฎาคม 2565
นายกฯ สั่ง "ลดธงครึ่งเสา" 11 ก.ค. 65 ไว้อาลัยแด่นายอาเบะ ชินโซ
.....
นายกฯ สั่ง "ลดธงครึ่งเสา" 11 ก.ค. 65 ไว้อาลัยแด่นายอาเบะ ชินโซ
พล.อ.ประยุทธ์ จันทร์โอชา นายกรัฐมนตรี และ รมว.กห. ให้ส่วนราชการ - รัฐวิสาหกิจทุกแห่ง ลดธงครึ่งเสาในวันจันทร์ที่ 11 ก.ค. 65 เพื่อไว้อาลัยแด่นายอาเบะ ชินโซ อดีตนายกรัฐมนตรีญี่ปุ่น
#ไทยคู่ฟ้า#ร่วมต้านโควิด19
-------------------
วันอาทิตย์ที่ 17 กรกฎาคม 2565
โฆษกรัฐบาลย้ำข่าวดี น้ำมันเบนซิน-แก๊สโซฮอล์ ปรับลดราคาลงต่อเนื่อง เฉพาะเดือนก.ค. นี้ ปรับลดลงรวม 6.40 บาท/ลิตร
โฆษกรัฐบาลย้ำข่าวดี น้ำมันเบนซิน-แก๊สโซฮอล์ ปรับลดราคาลงต่อเนื่อง เฉพาะเดือนก.ค. นี้ ปรับลดลงรวม 6.40 บาท/ลิตร  ขณะที่ “นายกฯ” ฝากถึงประชาชน แม้ราคาน้ำมันจะลดลง แต่ยังต้องขอให้ช่วยกันประหยัดพลังงาน ใช้จ่ายประจำวันอย่างรอบคอบ
วันนี้(17ก.ค.65)นายธนกรวังบุญคงชนะโฆษกประจำสำนักนายกรัฐมนตรีย้ำข่าวดีของประชาชนผู้ใช้รถใช้น้ำมันที่ล่าสุดบริษัทผู้ค้าน้ำมันทั้งปตท.และบางจากได้ประกาศปรับลดราคาขายปลีกน้ำมันในกลุ่มเบนซินและแก๊สโซฮอล์ลงอีกลิตรละ80สตางค์ยกเว้นอี85ที่ลดลง50สตางค์มีผล05.00น.วันที่16ก.ค. 65ซึ่งเป็นการลดราคาลงต่อเนื่องครั้งที่5ในรอบครึ่งเดือนแรกของก.ค.ส่งผลให้ราคาต่อลิตรในพื้นที่กทม.และปริมณฑลที่ไม่รวมภาษีบำรุงท้องถิ่นน้ำมันแก๊สโซฮอล์95จาก1ก.ค.ที่ผ่านมาราคา45.15บาทต่อลิตรลงมาอยู่ที่38.75บาทต่อลิตรโดยก่อนหน้านี้เมื่อวันที่2ก.ค.ลดลง60สตางค์ต่อลิตรวันที่8ก.ค.ลดลง3บาทต่อลิตรวันที่9ก.ค.ลดลง1.50บาทต่อลิตรวันที่15ก.ค.ลดลง50สตางค์ต่อลิตรและวันที่16ก.ค.ลดลง80สตางค์ต่อลิตรรวมปรับลด5ครั้งเป็นราคารวมที่ลดลง6.40บาทต่อลิตรทำให้บรรยากาศที่ปั๊มน้ำมันต่างๆทั่วประเทศค่อนข้างคึกคักมีประชาชนผู้ใช้รถยนต์และรถจักรยานยนต์มาใช้บริการเติมน้ำมันกันอย่างหนาแน่น
โฆษกประจำสำนักนายกรัฐมนตรีกล่าวว่าการที่บริษัทผู้ค้าน้ำมันประกาศปรับลดราคาขายปลีกน้ำมันในกลุ่มเบนซินและแก๊สโซฮอล์ลงรวม5ครั้งในครึ่งเดือนแรกของเดือนก.ค.นับเป็นข่าวดีสำหรับประชาชนผู้ใช้รถยนต์และรถจักรยานยนต์ที่เมื่อราคาน้ำมันลดลงแต่ละครั้งทำให้ช่วยลดภาระค่าใช้จ่ายด้านค่าเดินทางของประชาชนลงไปด้วยโดยประธานเจ้าหน้าที่ปฏิบัติการกลุ่มปิโตรเลียมขั้นปลายบริษัทปตท.ได้ให้ข้อมูลว่าจากสถานการณ์ความผันผวนราคาน้ำมันตลาดโลกส่งผลให้น้ำมันสำเร็จรูปในตลาดสิงคโปร์ปรับลดลงอย่างรวดเร็วโดยเฉพาะกลุ่มเบนซินดังนั้นผู้ค้าน้ำมันจึงสามารถลดราคาขายปลีกลงได้
“การที่ราคาน้ำมันโลกปรับลดลงสะท้อนว่าอุปสงค์-อุปทานในตลาดน้ำมันโลกเริ่มดีขึ้นแต่ขณะนี้ก็ยังไม่สามารถคาดการณ์ได้ว่าราคาน้ำมันโลกในช่วงครึ่งหลังของปี2565จะปรับขึ้นไปสูงอีกหรือไม่ดังนั้นพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมจึงได้กำชับทุกหน่วยงานที่เกี่ยวข้องติดตามสถานการณ์ด้านพลังงานอย่างต่อเนื่องเพื่อเตรียมพร้อมมาตรการลดค่าครองชีพที่เหมาะสมกับสถานการณ์เพื่อช่วยเหลือประชาชนในโอกาสต่อไปและนายกรัฐมนตรียังฝากถึงประชาชนว่าถึงแม้ราคาน้ำมันจะลดลงแต่ก็ยังต้องย้ำขอความร่วมมือให้ช่วยกันใช้พลังงานอย่างประหยัดรวมทั้งบริหารจัดการค่าใช้จ่ายประจำวันอย่างรอบคอบเพื่อความไม่ประมาทเพราะสถานการณ์ราคาน้ำมันโลกยังวางใจไม่ได้ยังมีความผันผวนจากหลายปัจจัย”นายธนกรกล่าว
—————-
วันอังคารที่ 30 พฤศจิกายน 2564
นายก ห่วงแรงงานไทยในแอฟริกา สั่งรมว.เฮ้ง ประสานนายจ้างช่วยดูแล
รมว.แรงงาน ประสานกต. ติดต่อนายจ้างต่างประเทศดูแลแรงงานไทย รอกลับบ้าน หลัง “โอไมครอน”  ระบาดในแอฟริกา
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ที่มีพล.อ.ประยุทธ์ จันทร์โอชา นายกรัฐมนตรี เป็นประธาน ได้สั่งการกระทรวงแรงงาน กระทรวงการต่างประเทศ และหน่วยงานที่เกี่ยวข้อง ให้ความคุ้มครอง และดูแลแรงงานไทยที่ทำงานอยู่ในภูมิภาคแอฟริกาอย่างใกล้ชิด จากเหตุองค์การอนามัยโลกประกาศให้โควิด -19 สายพันธุ์ “โอไมครอน” ที่แพร่ระบาดในทวีปแอฟริกา ยุโรป และออสเตรเลีย เป็นสายพันธุ์ที่น่ากังวล โดยประเทศไทยได้ประกาศ ห้ามผู้เดินทางจาก 8 ประเทศเสี่ยงในภูมิภาคแอฟริกาเข้าประเทศตั้งแต่ 1 ธ.ค. 64 ได้แก่ สาธารณรัฐบอตสวานา ราชอาณาจักรเอสวาตินี ราชอาณาจักรเลโซโท สาธารณรัฐมาลาวี สาธารณรัฐโมซัมบิก สาธารณรัฐนามิเบีย สาธารณรัฐแอฟริกาใต้ และสาธารณรัฐชิมบับเว
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ห่วงใยแรงงานไทยที่ทำงานอยู่ภูมิภาคแอฟริกา ได้กำชับผมให้ติดตามดูแล แรงงานไทยอย่างใกล้ชิด ซึ่งผมขอฝากถึงทั้งแรงงานไทยและครอบครัวที่อยู่ในประเทศไทยว่าไม่ต้องวิตกกังวล กรมการจัดหางาน และกระทรวงการต่างประเทศได้ประสานขอให้นายจ้างในต่างประเทศช่วยดูแลแรงงานไทย จำนวน 120 คน ที่ครบกำหนดเดินทางกลับประเทศ แต่อยู่ระหว่างรอเที่ยวบินเพื่อเดินทางกลับโดยให้คำแนะนำในการป้องกันตัวเองจากโรคโควิดแก่แรงงานไทย สำหรับแรงงานไทยที่ประสงค์จะเดินทางกลับ สายการบิน Ethiopian Airlines จะให้บริการเที่ยวบิน ET608 เข้า ประเทศไทยทุกวันพุธ (วันที่ 1 8 15 22 และ 29 ธันวาคม 2564) โดยออกจากกรุงแอดดิสอาบาบา ประเทศเอธิโอเปีย เวลา 00.10 น. (เวลาเอธิโอเปีย) และจะถึงกรุงเทพ ฯ เวลา13.10 น. (เวลาประเทศไทย) ในวันเดียวกัน แต่จะต้องลงทะเบียนขอรับหนังสือรับรองการเดินทางเข้าประเทศไทย(ทางอากาศ) จากกระทรวงการต่างประเทศ
ก่อนเดินทาง ซึ่งทันทีที่เดินทางกลับเข้ามาได้ จะต้องเข้ารับการกักตัวตามมาตรการของกระทรวงสาธารณสุขต่อไป” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สำหรับแรงานไทยที่เดินทางไปทำงานและคาดว่ายังทำงานอยู่ในภูมิภาคแอฟริกา โดยแจ้งการเดินทางผ่านกรมการจัดหางาน ขณะนี้ มีจำนวน 253 ราย ประกอบด้วยสาธารณรัฐแอฟริกาใต้ 221 ราย สาธารณรัฐโมซัมบิก 31 ราย และราชอาณาจักรเลโซโท 1 ราย โดยมีทั้งบริษัทจัดหางานจัดส่ง นายจ้างพาไปทำงาน แจ้งการเดินทางด้วยตนเอง และ Re-entry ซึ่งเมื่อแรงงานสามารเดินทางกลับได้ เมื่อถึงประเทศไทยจะต้องกักตัว 14 วัน ตรวจ Swab 3 ครั้ง วันที่ 0-1 และวันที่ 12-13 และวันที่ 15
ทั้งนี้ ขอย้ำว่าขณะนี้กรมการจัดหางานยังไม่อนุญาตให้คนหางานเดินทางไปยัง 8 ประเทศเสี่ยงดังกล่าว ขอให้ระมัดระวังและอย่าหลงเชื่อผู้ที่แอบอ้างว่าสามารถพาไปทำงานได้
วันจันทร์ที่ 23 พฤษภาคม 2565
คำกล่าวนายกรัฐมนตรีสำหรับกิจกรรมการเปิดตัวกรอบความร่วมมือทางเศรษฐกิจอินโด-แปซิฟิก (Indo-Pacific Economic Framework: IPEF) วันที่ 23 พฤษภาคม 2565 ผ่านระบบทางไกล
คำกล่าวนายกรัฐมนตรีสำหรับกิจกรรมการเปิดตัวกรอบความร่วมมือทางเศรษฐกิจอินโด-แปซิฟิก
(Indo-Pacific Economic Framework: IPEF)
วันที่ 23 พฤษภาคม 2565  ผ่านระบบทางไกล
ท่านประธานาธิบดีไบเดน
ท่านนายกรัฐมนตรีคิชิดะ
ท่านผู้มีเกียรติทุกท่าน
ผมขอขอบคุณท่านประธานาธิบดีไบเดนและท่านนายกรัฐมนตรีคิชิดะที่จัดกิจกรรมเปิดตัวกรอบความร่วมมือทางเศรษฐกิจอินโด-แปซิฟิก หรือ IPEF (ไอเพ็ฟ) ในวันนี้ และขอแสดงความยินดีกับท่านประธานาธิบดีไบเดนต่อแนวคิดที่สะท้อนถึงความมุ่งมั่นของสหรัฐฯ ในการมีบทบาทอย่างสร้างสรรค์เพื่อส่งเสริมความเจริญรุ่งเรืองทางเศรษฐกิจของภูมิภาค ซึ่งได้รับการตอบรับด้วยดีจากประเทศสมาชิกอาเซียน
IPEF เป็นกรอบความคิดและหลักการกว้าง ๆ เบื้องต้นในการส่งเสริมความร่วมมือทางเศรษฐกิจ การค้า และการลงทุน ที่จะนำไปสู่โอกาสใน 4 สาขา เพื่อยกระดับมาตรฐานในด้านต่าง ๆ ทั้งนโยบาย กฎหมาย อุตสาหกรรม และสิ่งแวดล้อม ให้สามารถเข้าถึงแหล่งเงินทุนและเทคโนโลยีที่จะนำมาพัฒนาประเทศ ตลอดจนเชื่อมโยงห่วงโซ่อุปทานเข้าด้วยกัน ซึ่งขณะนี้ อยู่ในกระบวนการที่เรียกว่า work in progress
สำหรับประเทศไทย เราได้อาศัยการค้าขายที่เปิดกว้างเป็นหลักในการสร้างความแข็งแกร่งทางเศรษฐกิจมาทุกยุคสมัย ตั้งแต่อดีตจนถึงปัจจุบัน โดยรายได้ของไทยจากการส่งออกสินค้าและบริการ คิดเป็นร้อยละ 60 ของ GDP ด้วยเหตุนี้ เราจึงให้ความสำคัญอย่างยิ่งต่อการส่งเสริมความร่วมมือภายในภูมิภาคเพื่อขยายโอกาสทางการค้าและการลงทุนอย่างเต็มศักยภาพ ขณะเดียวกัน เรายังเร่งขับเคลื่อนประเทศและประชาชนไปสู่อนาคตที่มั่นคง มั่งคั่ง และยั่งยืน โดยมุ่งเน้นเสริมสร้างการเจริญเติบโตทางเศรษฐกิจที่สมดุลและเป็นมิตรต่อสิ่งแวดล้อมผ่านโมเดลเศรษฐกิจ BCG ซึ่งรวมถึงการเร่งการเปลี่ยนผ่านทางพลังงานไปสู่การใช้พลังงานสะอาด การลดการปล่อยก๊าซคาร์บอน การส่งเสริมเศรษฐกิจดิจิทัล และการสร้างมูลค่าเพิ่มโดยใช้องค์ความรู้ด้านวิทยาศาสตร์ เทคโนโลยี และนวัตกรรม
ทุกวันนี้โลกของเรากำลังประสบความท้าทายในรูปแบบใหม่ ๆ หลายประการ และไม่มีประเทศใดที่จะสามารถรับมือกับความท้าทายนี้โดยลำพังได้ ผมจึงยินดีที่ ไอเพ็ฟ มุ่งเน้นการมีส่วนร่วมของประเทศต่าง ๆในภูมิภาค เพื่อเสริมสร้างความเจริญรุ่งเรือง มั่งคั่ง ยั่งยืน และครอบคลุม ร่วมกัน
สุดท้ายนี้ ผมขอย้ำว่า ประวัติศาสตร์ของโลกและของประเทศไทยได้แสดงให้เห็นแล้วว่า การขยายตัวทางเศรษฐกิจ การค้า และการลงทุน จะเกิดประโยชน์สูงสุดได้ ก็ต่อเมื่อไม่ถูกนำไปใช้เป็นเครื่องมือทางการเมืองที่สร้างความไม่ปรองดองในภูมิภาค ประเทศไทยยึดมั่นในระบบการค้าเสรีและ เปิดการค้าเสรีกับหลายประเทศ แต่ไม่เคยเข้าไปทำสงครามหรือสร้างความขัดแย้งอันสืบเนื่องมาจากการค้าแม้แต่ครั้งเดียว ดังนั้น ผมเชื่อว่า ความร่วมมือทางเศรษฐกิจระหว่างกันในภูมิภาคที่เป็นไปอย่างครอบคลุมทั่วถึง จะก่อให้เกิดความเจริญรุ่งเรืองและมั่งคั่งร่วมกัน นำมาซึ่งประโยชน์สูงสุดต่อประชาชนของเราอย่างแท้จริง
ขอบคุณครับ
วันอังคารที่ 15 กุมภาพันธ์ 2565
รองนายกฯ วิษณุฯ หารือเอกอัครราชทูตสหภาพยุโรปฯ พร้อมแสวงความร่วมมือที่มีผลประโยชน์และค่านิยมร่วมกัน และความร่วมมือในกรอบอาเซียน-อียู
รองนายกฯ วิษณุฯ หารือเอกอัครราชทูตสหภาพยุโรปฯ พร้อมแสวงความร่วมมือที่มีผลประโยชน์และค่านิยมร่วมกัน และความร่วมมือในกรอบอาเซียน-อียู
วันนี้ (15 กุมภาพันธ์ 2565) เวลา 14.00 น. ณ ห้องรับรอง 1 ตึกบัญชาการ 1 ทำเนียบ นายเดวิด เดลี (H.E. Mr. David Daly) เอกอัครราชทูตสหภาพยุโรปประจำประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี เนื่องในโอกาสเข้ารับหน้าที่ สรุปสาระสำคัญดังนี้
รองนายกรัฐมนตรีกล่าวแสดงความยินดีกับเอกอัครราชทูตสหภาพยุโรปฯ ที่เข้ารับตำแหน่งที่ประเทศไทย ไทยและสหภาพยุโรปมีความร่วมมือระหว่างกันในหลายประเด็น ทั้งด้านการมือง เศรษฐกิจ และความร่วมมือในกรอบพหุภาคีระหว่างสหภาพยุโรปและอาเซียน และยินดีที่เอกอัครราชทูตสหภาพยุโรปฯ ปฏิบัติหน้าที่อย่างแข็งขัน ช่วยขับเคลื่อนความสัมพันธ์ไทย-สหภาพยุโรปในสาขาที่มีศักยภาพ พร้อมหวังว่าจะได้ร่วมงานกันอย่างใกล้ชิดต่อไป และหากมีประเด็นที่ต้องการหารือเพิ่มเติม พร้อมยินดีเปิดรับต่อการปรึกษาหารือที่สร้างสรรค์
เอกอัครราชทูตสหภาพยุโรปฯ กล่าวว่ารู้สึกยินดีที่ได้มาดำรงตำแหน่งในประเทศไทย โดยไทยและสหภาพยุโรปมีความร่วมมือระหว่างกันมายาวนาน ทั้งสองฝ่ายต่างมีผลประโยชน์และค่านิยมร่วมกัน พร้อมกล่าวว่า สหภาพยุโรปฯ ตระหนักถึงความสำคัญของไทย ในฐานะประเทศที่มีบทบาทสำคัญในภูมิภาค และประสงค์ขยายความร่วมมือในด้านเศรษฐกิจ การพัฒนาที่ยั่งยืน การเปลี่ยนแปลงสภาพภูมิอากาศ การปกป้องความหลากหลายทางชีวภาพ และพร้อมหารืออย่างสร้างสรรค์ในประเด็นที่สหภาพยุโรปยึดถือทั้งด้านสิทธิมนุษยชน เสรีภาพขั้นพื้นฐาน การต่อต้านการประมงผิดกฎหมาย รวมทั้งแสวงหาความร่วมมือในประเด็นระหว่างประเทศ อาทิ สถานการณ์ในเมียนมา ปัญหาในทะเลจีนใต้ และความร่วมมือในกรอบอาเซียน อาทิ ความร่วมมือด้านความมั่นคง การค้า และความเชื่อมโยง
ทั้งสองฝ่ายยังได้หารือถึงประเด็นข้อห่วงกังวลของสหภาพยุโรปในเรื่องร่าง พ.ร.บ. การดำเนินกิจกรรมขององค์กรไม่แสวงหากำไร และประเด็นการตรวจสอบ Amnesty International อย่างเปิดกว้างตามหลักเหตุผล ซึ่งรองนายกรัฐมนตรีรับทราบประเด็นข้อห่วงกังวลของเอกอัครราชทูตสหภาพยุโรปฯ ต่อเนื้อหาในร่าง พ.ร.บ.ฯ โดยคณะรัฐมนตรีก็ได้ปรับแก้ตามข้อห่วงกังวลในหลายประเด็นแล้ว และจะได้ทำสร้างความเข้าใจแก่สถานเอกอัครราชทูตประเทศต่าง ๆ ต่อไป
วันจันทร์ที่ 27 ธันวาคม 2564
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสปาฐกถาพิเศษ ในหัวข้อ “สมุนไพรไทย สร้างเศรษฐกิจไทย” วันพุธที่ 22 ธันวาคม 2564
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสปาฐกถาพิเศษ ในหัวข้อ “สมุนไพรไทย สร้างเศรษฐกิจไทย” วันพุธที่ 22 ธันวาคม 2564 เวลา 10.00 น. ณ รอยัลพารากอน ฮอลล์ ชั้น 5 ศูนย์การค้าสยามพารากอน กรุงเทพมหานคร
ท่านรองนายกรัฐมนตรีและรัฐมนตรีว่าการกระทรวงสาธารณสุข
ปลัดกระทรวงสาธารณสุข
ผู้บริหารหน่วยงานภาครัฐ และภาคเอกชน
สื่อมวลชน และผู้มีเกียรติทุกท่าน
ผมรู้สึกยินดีและเป็นเกียรติอย่างยิ่งที่ได้มาเป็นประธานเปิด “งานมหกรรมสมุนไพรแห่งชาติ และการประชุมวิชาการประจำปีการแพทย์แผนไทย การแพทย์พื้นบ้าน และการแพทย์ทางเลือกแห่งชาติ ครั้งที่ 18” ในวันนี้
การจัดงานมหกรรมสมุนไพรแห่งชาติ ฯ ในครั้งนี้ นับเป็นโอกาสอันดีที่ทุกภาคส่วนจะได้ร่วมกันแลกเปลี่ยนองค์ความรู้ด้านการแพทย์แผนไทย การแพทย์พื้นบ้าน และการแพทย์ทางเลือก และร่วมกันขับเคลื่อนการพัฒนาผลิตภัณฑ์จากสมุนไพรด้วยเทคโนโลยีและนวัตกรรมต่าง ๆ เพื่อต่อยอดและสร้างมูลค่าให้แก่สมุนไพรไทย
“สมุนไพร” ถือเป็นอีกหนึ่งพืชเศรษฐกิจและพืชสุขภาพที่รัฐบาลให้ความสำคัญเป็นอย่างยิ่ง จึงมีนโยบายส่งเสริมให้เกษตรกรหันมาปลูกพืชสมุนไพรที่มีคุณภาพและได้มาตรฐาน พร้อม ๆ กับการยกระดับอุตสาหกรรมสมุนไพรไทยให้มีคุณภาพและมาตรฐานสูง สามารถสร้างความเชื่อมั่นต่อผลิตภัณฑ์สมุนไพรไทยในระดับสากล เพื่อรองรับความต้องการของตลาดที่เพิ่มขึ้นอย่างต่อเนื่อง ทั้งตลาดภายในประเทศและต่างประเทศ โดยมุ่งมั่นผลักดันให้สมุนไพรไทยมีศักยภาพการผลิตในระดับอุตสาหกรรม เพื่อสร้างมูลค่าให้แก่สมุนไพร สามารถส่งออกและแข่งขันได้ ซึ่งจะก่อให้เกิดการสร้างงาน สร้างอาชีพ และสร้างรายได้ให้แก่เกษตรกรและชุมชนได้อย่างยั่งยืน
นอกจากนี้ ผมได้เห็นถึงโอกาสในการขับเคลื่อนการท่องเที่ยวเชิงสุขภาพ ด้วยการนำผลิตภัณฑ์จากสมุนไพรไทยและแหล่งท่องเที่ยวเมืองสมุนไพรให้เป็นจุดหมายการท่องเที่ยว และพัฒนาสู่การเป็นศุนย์กลางสุขภาพ (Wellness Center) และในปี 2580 รัฐบาลได้มุ่งหวังให้ประเทศไทยก้าวสู่การเป็นศูนย์กลางการส่งออกวัตถุดิบและผลิตภัณฑ์สมุนไพรชั้นนำของโลกหรือ “เวิล์ด เฮิร์บ ฮับ” (World Herb Hub) พร้อมทั้งส่งเสริมและพัฒนาศูนย์ความเป็นเลิศด้านการแพทย์แผนไทยและการแพทย์ทางเลือก เพื่อผลักดันให้ประเทศไทยเป็นหนึ่งในประเทศจุดหมายด้านการท่องเที่ยวเชิงสุขภาพและบริการทางการแพทย์ระดับโลก
ผมขอให้ทุกภาคส่วน ทั้งภาครัฐ ภาคเอกชน และส่วนต่าง ๆ ที่เกี่ยวข้อง ร่วมแรงร่วมใจบูรณาการและขับเคลื่อนการพัฒนาการแพทย์และสมุนไพรไทยให้ก้าวหน้า เป็นผลิตภัณฑ์ระดับโลกที่สร้างชื่อเสียงและรายได้ให้แก่ประเทศไทย
ผมขอแสดงความยินดีกับทุกท่านที่ได้รับรางวัลที่น่าภาคภูมิใจในวันนี้ และขอขอบคุณกระทรวงสาธารณสุขและองค์กรภาคีเครือข่ายทุกหน่วยงานที่ร่วมกันจัดงานนี้ขึ้น เพื่อส่งเสริมและขับเคลื่อนการแพทย์แผนไทย การแพทย์พื้นบ้าน และการแพทย์ทางเลือก ให้เป็นหนึ่งในการบริการเชิงเศรษฐกิจที่จะช่วยยกระดับคุณภาพชีวิตและความอยู่ดีกินดีให้แก่พี่น้องชาวไทย และหวังเป็นอย่างยิ่งว่าการจัดงานในครั้งนี้จะสามารถบรรลุตามวัตถุประสงค์ที่ตั้งไว้ทุกประการ เพื่อร่วมกันเป็นพลังในการขับเคลื่อนเศรษฐกิจไทยเติบโตอย่างมั่นคง มั่งคั่ง และยั่งยืนต่อไป
ในโอกาสนี้ ได้เวลาอันสมควรแล้ว ผมขอเปิดงาน “งานมหกรรมสมุนไพรแห่งชาติ และการประชุมวิชาการประจำปีการแพทย์แผนไทย การแพทย์พื้นบ้าน และการแพทย์ทางเลือกแห่งชาติ ครั้งที่ 18” ณ บัดนี้
ขอบคุณครับ
วันอังคารที่ 15 กุมภาพันธ์ 2565
ครม.ผ่านร่างกฎกระทรวงกำหนดเขตทะเลชายฝั่ง 23 จังหวัด ใช้แนวเขตใหม่เป็นเส้นตรงลากผ่านจุดพิกัด ลดปัญหาพื้นที่ประมงทับซ้อน
ครม.ผ่านร่างกฎกระทรวงกำหนดเขตทะเลชายฝั่ง 23 จังหวัด ใช้แนวเขตใหม่เป็นเส้นตรงลากผ่านจุดพิกัด ลดปัญหาพื้นที่ประมงทับซ้อน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 กุมภาพันธ์ 2565 ว่า ครม.เห็นชอบร่างกฎกระทรวงกำหนดเขตทะเลชายฝั่ง แยกเป็นรายจังหวัด 23 จังหวัด ตามที่กระทรวงเกษตรและสหกรณ์เสนอ เพื่อให้ทราบถึงเขตทะเลชายฝั่งที่ชัดเจนและสามารถบังคับใช้กฎหมายได้อย่างมีประสิทธิภาพ อันจะเป็นการลดความขัดแย้งของชาวประมงพื้นบ้านและประมงพาณิชย์ อีกทั้งยังช่วยเพิ่มประสิทธิภาพบริหารจัดการทรัพยากรสัตว์น้ำในเขตทะเลชายฝั่งให้อยู่ในภาวะที่สมดุลสามารถทำการประมงได้อย่างยั่งยืน ซึ่งร่างกฎกระทรวงฉบับนี้ มีสาระสำคัญเป็นการกำหนดเขตทะเลชายฝั่งแยกเป็นรายจังหวัด 23 จังหวัด ได้แก่ จังหวัดกระบี่ ชลบุรี ตรัง ตราด พังงา ภูเก็ต ระนอง สตูล สุราษฎร์ธานี จันทบุรี ระยอง ฉะเชิงเทรา สมุทรปราการ สมุทรสาคร สมุทรสงคราม เพชรบุรี ประจวบคีรีขันธ์ ชุมพร นครศรีธรรมราช สงขลา ปัตตานี นราธิวาส และกรุงเทพมหานคร โดยกำหนดระยะแนวเขตทะเลชายฝั่งเป็น “เส้นตรงลากผ่านจุดพิกัด” จากเดิมที่กำหนดเป็น “เส้นโค้งเว้า” ทั้งนี้ ในกรณีที่เขตทะเลชายฝั่งทับซ้อนกับเขตอุทยานแห่งชาติ ตามกฎหมายว่าด้วยอุทยานแห่งชาติ เขตห้ามล่าสัตว์ป่าตามกฎหมายว่าด้วยสงวนและคุ้มครองสัตว์ป่าหรือเขตอนุรักษ์ทรัพยากรธรรมชาติตามกฎหมายอื่นใด การทำการประมงหรือการเพาะเลี้ยงสัตว์น้ำในเขตทะเลชายฝั่งนั้นต้องอยู่ภายใต้หลักเกณฑ์ที่กฎหมายกำหนดด้วย
นอกจากนี้ ครม.ยังได้เห็นชอบร่างกฎกระทรวงยกเลิกการกำหนดเขตทะเลชายฝั่ง พ.ศ. .... ซึ่งเป็นการยกเลิกกฎกระทรวงกำหนดเขตทะเลชายฝั่ง พ.ศ.2560 กฎกระทรวงกำหนดเขตทะเลชายฝั่ง (ฉบับที่ 2) พ.ศ.2563 และกฎกระทรวงกำหนดเขตทะเลชายฝั่ง (ฉบับที่ 3) พ.ศ.2563 เนื่องจากกฎกระทรวงฯ พ.ศ.2560 เป็นการกำหนดเขตทะเลชายฝั่งของ 9 จังหวัดเป็นเส้นโค้งเว้า ซึ่งทำให้เกิดความไม่ชัดเจนและเป็นปัญหาสำหรับชาวประมงพื้นบ้านและประมงพาณิชย์ในการปฏิบัติตามกฎหมาย และได้มีการปรับปรุงแนวเขตทะเลชายฝั่งและแผนที่ทะเลชายฝั่งใหม่เฉพาะจังหวัดตราดและชลบุรี โดยออกเป็นกฎกระทรวงฯ ฉบับที่ 2 และฉบับที่ 3 พ.ศ.2563 แต่ยังไม่ครอบคลุมจังหวัดอื่นที่ติดทะเล จึงมีความจำเป็นต้องยกเลิกร่างกฎกระทรวงทั้ง 3 ฉบับดังกล่าว
นางสาวรัชดากล่าวด้วยว่า เนื่องจากจังวัดตราด ระนอง สตูล และนราธิวาส มีเขตแดนและเขตทางทะเล ประชิดกับประเทศเพื่อนบ้าน ที่ประชุมจึงให้กระทรวงเกษตรและสหกรณ์ ตรวจสอบรายละเอียดความถูกต้องของค่าพิกัดและแผนที่แสดงแนวเขตบริเวณที่กำหนดแนบท้ายกฎกระทรวงของจังหวัดดังกล่าวกับกรมอุทกศาสตร์ กองทัพเรือด้วย
----------------------------
วันพฤหัสบดีที่ 17 มีนาคม 2565
โฆษกรัฐบาล เผย  “นายกฯ” ย้ำทุกคนปฏิบัติตนตามมาตรการป้องกันส่วนบุคคลขั้นสูงสุด ชื่นชมหน่วยงานรัฐและเอกชนร่วมมือกันสนับสนุนการฉีดวัคซีนฟรี
โฆษกรัฐบาล เผย  “นายกฯ” ย้ำทุกคนปฏิบัติตนตามมาตรการป้องกันส่วนบุคคลขั้นสูงสุด ชื่นชมหน่วยงานรัฐและเอกชนร่วมมือกันสนับสนุนการฉีดวัคซีนฟรี
วันนี้ (17 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมย้ำว่าภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ของไทยขณะนี้ยังพบผู้ติดเชื้อรายใหม่เพิ่มขึ้นต่อเนื่องแม้ระดับอาการไม่รุนแรง ขอทุกคนให้ปฏิบัติตามมาตรการด้านสาธารณสุขส่วนบุคคลขั้นสูงสุดรวมทั้งให้เร่งเข้ารับการฉีดวัคซีนให้ครบตามเกณฑ์และวัคซีนเข้มกระตุ้นโดยเร็ว เพื่อลดอาการความรุนแรงจากการติดเชื้อและลดความเสี่ยงจากการเสียชีวิต พร้อมขอบคุณและชื่นชมขณะนี้หลายหน่วยงานทั้งภาครัฐและเอกชนร่วมมือกันสนับสนุนและสร้างภูมิคุ้มกัน ด้วยบริการฉีดวัคซีนฟรี ให้แก่ประชาชนทั่วไปด้วย ซึ่งเป็นสิ่งที่ดีในการที่จะร่วมกันสร้างภูมิคุ้มหมู่ของประเทศให้มากขึ้น เช่น บริษัท ทางด่วนและรถไฟฟ้ากรุงเทพ จำกัด (มหาชน) (BEM) ร่วมกับ การรถไฟฟ้าขนส่งมวลชนแห่งประเทศไทย (รฟม.) และบริษัท ช.การช่าง จำกัด (มหาชน) (CK) ร่วมกันบริการฉีดวัคซีน “Moderna” ฟรี ให้แก่ประชาชนทั่วไป จำนวน 3,000 คน ภายใต้โครงการ “BEM ห่วงใย สู้ภัยโควิด-19”
โฆษกประจำสำนักนายกรัฐมนตรี กล่าวอีกว่า คาดว่าในการประชุมศูนย์บริหารสถานการณ์โควิด -19 ที่นายกรัฐมนตรีจะเป็นประธาน ในวันพรุ่งนี้จะได้มีการนำข้อเสนอของภาคเอกชน ผู้ประกอบการ เข้าพิจารณา รวมทั้งการจะมีการปรับมาตรการควบคุมการแพร่ระบาดโควิด-19 ที่เหมาะสมให้สอดคล้องกับสถานการณ์ด้วย สำหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในไทยวันนี้ (17 มีนาคม 2565)พบมีผู้ติดเชื้อรายใหม่รวม 25,456 ราย จำแนกเป็น ผู้ป่วยจากในประเทศ 25,417 ราย ผู้ป่วยมาจากต่างประเทศ 39 ราย รวมผู้ป่วยสะสม 1,052,663 ราย (ตั้งแต่ 1 มกราคม 2565) ขณะที่หายป่วยกลับบ้านแล้ว 22,217 ราย ทำให้หายป่วยสะสมอยู่ที่ 858,475 ราย (ตั้งแต่ 1 มกราคม 2565) โดยมีผู้ป่วยกำลังรักษา 225,134 ราย และเสียชีวิต 77 ราย
........................
วันพฤหัสบดีที่ 21 กรกฎาคม 2565
โฆษกรัฐบาลเผย "นายกฯ" แนะนำฉีดวัคซีนชนิดใดก็ได้เป็นวัคซีนเข็มกระตุ้น/เข็มที่ 4 เนื่องจากมีประสิทธิภาพในการป้องกันโควิด-19 ลดการป่วยหนักและเสียชีวิตได้ไม่ต่างกัน
โฆษกรัฐบาลเผย "นายกฯ" แนะนำฉีดวัคซีนชนิดใดก็ได้เป็นวัคซีนเข็มกระตุ้น/เข็มที่ 4 เนื่องจากมีประสิทธิภาพในการป้องกันโควิด-19 ลดการป่วยหนักและเสียชีวิตได้ไม่ต่างกัน สธ. ยืนยันสำรองยาและเวชภัณฑ์เพียงพอ พร้อมเสริมความมั่นคงทางสาธารณสุข
วันนี้ (21 ก.ค. 65) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะนำให้ประชาชนที่ยังไม่ได้รับการฉีดวัคซีนเข็มกระตุ้น และกลุ่มเสี่ยง 608 ให้เข้ารับการฉีดวัคซีนเข็มกระตุ้น/เข็มที่ 4 โดยจะฉีดวัคซีนชนิดใดก็ได้ ทั้ง แอสตร้าเซเนก้า ไฟเซอร์ หรือโมเดอร์นา เนื่องจากมีรายงานว่า ประสิทธิผลในการป้องกันการติดเชื้อจากสายพันธุ์โอมิครอนได้สูงถึง ร้อยละ 73 ร้อยละ 71 และร้อยละ 71 ตามลำดับ ซึ่งเพิ่มขึ้นมากกว่า 2 เท่า เมื่อเทียบกับผู้ได้รับวัคซีนเพียง 3 เข็ม ซึ่งวัคซีนทั้งสองชนิดไม่ว่าจะเป็นชนิด mRNA หรือ Virus Vector ก็มีประสิทธิผลในการป้องกันการติดเชื้อไวรัสโควิด-19 ได้ไม่ต่างกัน อย่างไรก็ตาม ผู้ได้รับวัคซีนครบ 3 เข็มจะช่วยป้องกันอาการรุนแรงและการเสียชีวิตจากสายพันธุ์โอมิครอนได้สูงถึง ร้อยละ 96 ในกลุ่มอายุ 18-59 ปี และ ร้อยละ 97 ในกลุ่มอายุ 60 ปีขึ้นไป ดังนั้น ประชาชนทุกคน โดยเฉพาะกลุ่มผู้สูงอายุ 60 ปีขึ้นไป และกลุ่ม 608 จึงควรให้ความสำคัญในการฉีดวัคซีนเข็มกระตุ้นให้ได้ตามเกณฑ์ที่กระทรวงสาธารณสุขกำหนดมากที่สุด เพื่อให้เกิดความปลอดภัย ลดความเสี่ยงต่อการป่วยหนักและลดการเสียชีวิต
พร้อมกันนี้ นายกรัฐมนตรี ยังได้รับการยืนยันจากกระทรวงสาธารณสุขว่า ยาและเวชภัณฑ์ที่ใช้สำหรับการดูแลรักษาผู้ติดเชื้อโควิด-19 มีเพียงพอ โดยล่าสุดสถานการณ์ยาคงเหลือ ณ วันที่ 2 ก.ค. 2565 พบว่า ยา Favipiravir 200 mg คงเหลือ7,196,268 เม็ด ยา Molnupiravir 200 mg คงเหลือ 4,092,423 เม็ด และยา Remdesivir 100 mg คงเหลือ 38,691 vial ล่าสุดคณะรัฐมนตรียังได้อนุมัติโครงการจัดหายารักษาผู้ป่วยโควิด-19 ระยะเวลาดำเนินงาน 3 เดือน (ก.ค. -ก.ย. 65) ในการจัดซื้อยาและเวชภัณฑ์ทางการแพทย์ (ของใหม่) ได้แก่ Favipiravia/Molnupiravia เฉลี่ย 27 ล้านเม็ด/เดือน และ Remdesivir จำนวน 57,000 vial/เดือน รวมทั้งเป็นการแบ่งค้างชำระสำหรับ Favipiravia/Molnupiravia 165 ล้านเม็ด และค่าชุดตรวจ ATK จำนวน 1 ล้านชุด อีกด้วย เพื่อเสริมความมั่นคงทางสาธารณสุข เพิ่มความมั่นใจในประสิทธิภาพการรักษาโควิด-19 ให้กับประชาชน
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,607 ราย ผู้เสียชีวิต 23 ราย ผู้ที่กำลังรักษาตัว 23,445 ราย และมียอดผู้ที่หายป่วยกลับบ้านแล้ว 2,318 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,345,026 ราย จำนวนผู้ที่หายป่วยสะสมจำนวน 2,345,449 ราย จำนวนผู้ป่วยปอดอักเสบ รักษาตัวอยู่ในโรงพยาบาล 854 ราย
ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 18 ก.ค. 65 รวม 140,756,696 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 57,062,295 โดส ผู้ได้รับวัคซีนเข็มที่ 2 สะสม 53,337,656 โดส และผู้ได้รับวัคซีนเข็มที่ 3 ขึ้นไป สะสม 30,365,745 โดส //
วันอังคารที่ 7 ธันวาคม 2564
CESA approves 4 economic stimulus measures to promote cloud service investment and tech startups
CESA approves 4 economic stimulus measures to promote cloud service investment and tech startups
December 3, 2021, atBhakdiBodinBuilding, Government House, Prime Minister and Defense MinisterGen. Prayut Chan-o-chapresided over the 5/2021 meeting of theCommittee for Economic Situation Administration(CESA)where4economic and investment stimulusmeasures have been approved:1)a measure to attract high-potential foreigners; 2) promotion of cloud service investment; 3) investment promotion oftech startups; and 4)promotion offoreign filmmakinginThailand. Government SpokespersonThanakornWangboonkongchanadisclosed gist of the meeting as follows:
The Prime Minister stated that the aim for “Transforming Thailand” is to increase national revenues, which needs collaboration betweenthepublic and private sectors. The rebound of Thailand’s GDP to a 1.2% growthis a result ofthe Government’s effort tocontrol the spread of COVID-19 pandemicandimplement various economic stimulus measures, such as, the Half-Half scheme,anddomestic tourism promotion. As for the new variant “Omicron”, immediate action has been taken to barentering of travelers from the risk countries, whilepeople at a high risk of infection have all been traced and contacted toundergo RT-PCR retest.
The Prime Minister added thatin promotinginvestmentnowadays, implementation of stimulus measures is more appropriate than provision of investment privileges or tax measures.The Government strives to support the investment in cloud services and data center in order to drivethe Digital Thailand. Ministry of Energy and Ministry of Interior have been assigned to prepareforand ensureenergy stability since the S-Curve industries require stable power systemand circular energy. Proper ecosystem, i.e., revision of related laws and tax system, will also be undertakento promote tech startups businessesrun by new generation entrepreneurs.The Prime Minister emphasized that the Government has placed much importance on the investment in new generations and youths since it is the investment for the country’s future. Hereiterated that transforming Thailand has to be done in an immediate and timely manner, andinstructed all concerned agencies to set the implementation timeline to 1-3 months to ensure concrete progress.